Trelis/gawiki huggingface dataset:
George Walker (saighdiúir). Saighdiúir Angla-Éireannach agus ministir Anglacánach, ab ea George Walker (c.1618 - 1690) ar a dtugtar "Cosantóir Dhoire".
Teaghlaigh.
Rugadh George Walker timpeall na bliana 1618 i mBaile na h-Uige, Albain. Mac le George Walker ab ea é, reachtaire Dheoise na Cille Móire agus Seansailéir Ard Mhacha (a fuair bás sa bhliain 1677), agus Ursula Stanhope, iníon an Ridire John Stanhope, as Melwood, Sasana. Bhí oideachas faighte ag Walker in Ollscoil Ghlaschú. Phós sé Isabella Barclay, agus rugadh roinnt páistí dóibh. Tá go leor de shliocht George Walker ina gcónaí in Éirinn, sa Bhreatain, agus sna Stáit Aontaithe.
Léigear Dhoire.
Ba Dhochtúir Diachta é Walker a bhí ina chomh-Ghobharnóir ar Chathair Dhoire, chomh maith le Robert Lundy, le linn an léigir sa bhliain 1689.
Léigear Luimnigh. Bhí Cathair Luimnigh curtha faoi léigear faoi dhó i rith Chogadh an Dá Rí (1689-91). Bhí an chathair, a bhí i sealbhú fórsaí na Seacaibíteach, ábalta fórsaí na nUilliamaíteach a ruaigeadh tar éis ionsaí sa bhliain 1690. Mar sin féin, tar éis an dara Léigear Luimnigh i mí Lúnasa-Deireadh Fómhair 1691, ghéill sí ar théarmaí.
An léigear.
Ag am ar an dara léigir, d'iompaigh an staid míleata in aghaidh na Seacaibíteach.
Bhí príomharm na Seacaibíteach scriosta ag Cath Eachroma i Mí Iúil 1691, ag cailliúint 4000 fear maraithe, lena n-áirítear a cheannasaí, an Marquis de St Ruth agus na mílte príosúnach glactha nó tréigthe. Géill an Ghaillimh i Mí Iúil 1691.
Chúlaigh na Seacaibítigh a tháinig slán go Luimneach, ach i gcomparáid leis an mbliain roimhe sin, bhí a meanma an-íseal agus bhí siad réidh le ghéilleadh.
Nóinín. Nóinín a thugtar ar chineál planda blátha féarach ("Bellis perennis"). Tá sé dúchasach in iarthuaisceart na hEorpa agus in áiteanna eile ina chóngar. Fásann sé anois, áfach, insan chuid is mó de réigiúin mheasartha an Domhain.
Dún Aonghasa. Séadchomhartha stairiúil is ea Dún Aonghasa in Inis Mór. Is suíomh tábhachtach seandálaíochta é, agus bíonn an-tóir ag turasóirí air. 
Stair.
Ní fios cathain go díreach a tógadh Dún Aonghasa i dtús báire, cé go gcreidtear anois go raibh an chuid is mó de na struchtúir ann chomh fada siar leis an gCré-Umhaois agus leis an Iarannaois. An tuairim a bhí ag an scoláire Tomás Ó Rathile ná gurb iad na Builg a thóg Dún Aonghasa le linn an dara haois. Fuarthas amach ó thochailtí seandálaíochta ar an suíomh gur tosaíodh an tógáil thart ar 1100 RC, nuair a carnadh spallaí ar chlocha móra seasta chun an chéad bhalla a chruthú. Creidtear gur tógadh na ballaí cosanta ar an taobh thiar den Dún thart ar 500 RC. 
Inniu.
Atógadh ballaí Dhún Aonghusa sa 20ú haois agus tá siúláin, seomraí, agus staighrí iontu anois. Is furasta na ballaí nua a aithint toisc gur baineadh úsáid as moirtéal san athchóiriú.
Tá iarsmalann bheag i ngar do Dhún Aonghasa ina bhfuil taispeántais ar stair an Dúin.
Suímh chóngaracha.
Tá suímh réamhstairiúla eile in Inis Mór atá cosúil le Dún Aonghasa: Dún Dúchathair, Dún Eoghanachta, agus Dún Eochla ina measc, chomh maith le Dún Chonchúir atá suite ar Inis Meáin.
Lus an chromchinn. Is planda bláthanna san fhine Amaryllidaceae é lus an chromchinn.
Naomh Gaibriéil (Ardaingeal). Is Ardaingeal é Gaibriéil i dtraidisiúin na gCríostaithe, na nGiúdach agus na nIoslamach.
Péitseog. Crann beag duillsilteach a fhásann 6 m ar airde is ea an crann péitseog nó an phéitseog. A bunús doiléir, ach is féidir go bhfuil sí dúchasach don tSín. Na duilleoga éilipseach go leathfhada, biorach fiaclach; na bláthanna bándearg, go hannamh bán, ag teacht amach roimh na duilleoga; an toradh cruinn síodúil 4-8 cm ar trastomhas, buí lasta le dearg, le bia ramhar milis is cloch chlaiseach ann. Saothraithe le fada, go minic ar laitís.
Caisearbhán. Is é caisearbhán a thugtar ar dhá chineál planda den ghéineas "Taraxacum" is den fhine Asteraceae. Caisearbhán coiteann ("T. officinale") agus caisearbhán deargshíolach ("T. erythrospermum") is ainmneacha dóibh is tá siad dúchasach don Eoráise is do Mheiriceá Thuaidh, ach tá siad flúirseach ar fud na cruinne. Tá an dá speiceas inite ina n-iomláine. Fearacht gach ball den fhine Asteraceae, tá mionbhláthanna acu cruinnithe le chéile i mbláthcheann ilchodach. Tugtar bláthóg ar gach aon bhláth sa bhláthcheann. Baineann an-chuid ball den ghéineas "Taraxacum" úsáid as apaimiscis chun síolta a tháirgeadh go héagnéasach, 'sé sin le rá in éagmais pailniú, rud a fhágann go bhfuil sliocht gach máthairphlanda díreach cosúil leis ó thaobh na géineolaíochta de.
Rós. Speiceas iomráiteach tom ilbhliantúil, dúchasach don chuid is mó den leathsféar thuaidh. Maidir leis na róis dreapaire, le fírínne ní dhreapann siad ach fásann suas trí fhásra nó tacaíocht eile, agus ní shleamhnaíonn síos ar ais de bhrí go gcuireann na coilg láidre chrúcacha ar na gais bac air sin. Bíonn na duilleoga cleiteach le 3 dhuilleoigín ubhchruthach fiaclach, nó níos mó de ghnáth. Bíonn siad leathshíorghlas, ag coinneáil cuid de na duilleoga i rith an gheimhridh. I ngnéithe fiáine bíonn 5 pheiteal ar na bláthanna, iad leacaithe nó miaschruthach tanaí, bán nó buí go dtí dearg nó corcra, go minic cumhra. I gcuid mhaith de na róis gairdíní bíonn na bláthanna níos mó, le i bhfad níos mó peiteal ach iad níos fáiscthe freisin, agus mar bharr air seo tá bláthanna teanna fáiscthe rós an chabáiste. Bíonn raon i bhfad níos mó dathanna ag na foirmeacha saothraithe ná na plandaí fiáine. Tugtar "an mogóir" ar thoradh an róis: bíonn dath flannbhuí, dearg nó dubh air, agus is gabhdán méith é, leata amach chun na haicéiní tirime (na fíorthorthaí) a choinneáil taobh istigh is seipil sheasmhacha mar choróin ar bharr an struchtúir. Itheann éin is ainmhithe na mogóirí, agus is iontach an fhoinse vitimín C é. Na fáis bheodhearga, cosúil le liathróidí snáithe, a fhaightear uaireanta ar chrann róis, is gáil iad, agus foiche ar leith is ciontach astu. Saothraithe leis na cianta, agus is eol go raibh róis sa tSín timpeall 5000 RC. Is dócha go saothraítear an rós níos mó ná aon phlanda maisithe eile. Níos mó ná 20,000 saothróg, a bhfuil ainmneacha ar leith orthu ar fud an Domhain. Bhí ról an-tábhachtach ag an rós i bhforbairt foirmeacha gairdín. Comhartha suaitheantais Shasana.
Guateque. Is baile Colómach agus cathairbhuirg é Guateque atá suite i réigiún (nó "departamento") Boyacá, 125 ciliméadar ó dheas de Tunja, príomhchathair an réigiúin, agus 112 ciliméadar ó Bogotá, an phríomhchathair náisiúnta. Tá teorainneacha aige leis na bardais seo a leanas: La Capilla, Tenza, Sutatenza Somondocon, agus Tibirita.
Angla-Éireannach. Téarma stairiúil é Angla-Éireannach a úsáidtear chun cur síos a dhéanamh ar an ngrúpa eitneach a bhí ina aicme shóisialta phribhléideach in Éirinn, ba de shliocht nó de chomharba an Chinsil Phrotastúnaigh iad, an chuid is mó díobh bainteach le Eaglais na hÉireann, a bhí ina eaglais bhunaithe go dtí 1871 , agus bhí méid níos lú acu bainteach leis na n-eaglaisí easaontacha, mar shampla na Meitidistigh. D'úsáidtí an téarma sa ré Victeoiriach, chun cur síos ar rang Protastúnach, comhdhéanta den chuid is mó de Eaglais na hÉireann, a ghlac nósanna na Sasanach chucu féin.
Crosbaí. Is baile beag é Crosbaí, (a chiallaíonn "Baile na Croise") (Gaeilge Mhanann: "Balley ny Croshey", Béarla: "Crosby") atá 6 km siar ó Dúglas (Béarla: "Douglas"), Oileán Mhanann ar an A1, an príomhbhóthair idir Dúglas agus Purt na hInse. Tá daonra de thart ar 900 aige. Sreabhann an Awin Doo tríd an sráidbhaile.
An sráidbhaile.
Tá an sráidbhaile suite i lár pharóiste Mharooney ar an A1, an príomhbhóthar idir Dúglas agus Purt na hInse. Tá an teach pobail ársa 'Naomh Runius', an chéad eaglais a bhí sa pharóiste go dtí gur tógadh an séipéal nua i gCrosbaí, sa bhliain 1859. Téann cuid den tseaneaglais ar ais go dtí an 12ú haois.
Ìle. Is é Íle (, ) an oileán is faide ó dheas de na hOileáin Istigh in Albain. Tá sé suite in Earra-Ghàidheal síor ó dheas ó Dhiùra agus thart ar 40 ciliméadar ó thuaidh ó chósta na hÉireann. Is é Earra-Ghàidheal agus Bòd a cheantar comhairle agus is é Bogha Mòr a phríomhbhaile, áit ina bhfuil Eaglais chiorclach Chill an Rubha lonnaithe agus ceann de na hocht ndrioglann ar an oileán freisin. Is é Port Ilein, ar an gcósta dheas, príomhchalafort an oileáin. De réir dhaonáireamh na bliana 2001 bhí 3,457 daoine ina gcónaí ann agus 24% díobh siúd ina gcainteoirí Gàidhlige.
Cinn Tìre. Is leithinis é Cinn Tìre in Earra-Ghàidheal agus Bòd na hAlban.
Is é Ceann Loch Chille Chiaráin a phríomhbhaile.
Fuinneog. Is oscailt i mballa nó i ndíon í an fhuinneog, agus í feistithe de ghnáth inniu le gloine i bhfráma chun solas nó aer a ligean isteach agus ligean do dhaoine féachaint amach. 
Tagann an focal Gaeilge "fuinneog" ó "vindauga" na sean-Lochlainnise; tagann "vindauga" féin as "vindr" ("gaoth") agus "auga" ("súil"), is é sin le rá, súil ghaoithe nó gaothshúil. 
Go bhfios dúinn ba iad na Rómhánaigh na chéad daoine a bhain úsáid as gloine i bhfuinneoga. Is dócha gur forbraíodh an teicneolaíocht sin in Alexandria timpeall na bliana AD 100. 
Bhaintí úsáid as páipéar i bhfuinneoga sa tSín, sa Chóiré agus sa tSeapáin. I Sasana bhíodh adharca ainmhithe in úsáid i gcomhair fuinneog; níor thosaigh daoine ag baint úsáid as gloine i bhfuinneoga i ngnáth-thithe ansin go dtí an chéad chuid den 17ú haois.
Gloine. Is éard atá sa ghloine ná solad dímhorfach trédhearcach a ndéantar pánaí fuinneoige agus soithí bia as. Nuair a thráchtar ar ghloine gan a bheith ag sainiú cén cineál gloine atá i gceist, is í an ghloine sóide agus aoil a bhíonn i gceist, is é sin, gloine a bhfuil an tsileacáit sóidiam dhímhorfach ar an gcomhábhar is tábhachtaí di. Déantar gloine tríd na comhábhair (sóid - is é sin, carbónáit sóidiam -, aol, dolaimít, dé-ocsaid sileacain, ocsaíd alúmanaim, agus beagáinín den tsulfáit sóidiam nó den chlóiríd sóidiam) a théamh i bhfoirnéis suas go 1675 °C. Is féidir dath a chur sa ghloine le breiseáin éagsúla. Mar shampla, cuirtear ocsaíd iarainn leis an meascán le dath ruadhearg a fháil. Is minic a úsáidtear mianraí nádúrtha in áit ceimiceán glan - tróna in áit na sóide, gaineamh in áit na dé-ocsaíde sileacain, nó iathchloch, a bhfuil idir shileacáit, alúmanam, agus cailciam ann.
Tá páirt ríthábhachtach ag an ngloine sa tionsclaíocht agus san eolaíocht araon. Tugtar gloine leacaithe ar an gcineál a ndéantar pánaí fuinneoige as. Maidir leis na soithí is na coimeádáin, séidtear suas ina mboilgeoga gloine leáite iad ar dtús le múnla a chur ina dtimpeall ansin chun an cruth ceart a fháil. Is féidir úsáid a bhaint as snáithíní gloine leis an bplaisteach nó an choincréit a neartú.
Cé go bhfuil an ghloine sobhriste, tá sí sách díonta ar imoibrithe láidre ceimiceacha, cosúil leis na haigéid agus na bunanna. Is iad an fluairín agus an fhluairíd hidrigine is réidhe a chreimeann í, ach is féidir aigéad nítreach agus aigéad sulfarach a choinneáil i dtaisce i gcoimeádáin ghloine.
Gliomach. Is artrapód é an gliomach. Ball d'fhine na Nephropidae atá ann. Is iomaí speiceas atá ann, mar shampla an gliomach Eorpach. "Giomach" a deirtear i nGaeilge na hAlban.
Inse Shealtainn. Is oileán Albanach agus comhairle rialtais áitiúil é Inse Shealtainn.
De réir dhaonáirimh na bliana 2011 bhí cónaí ar 23,167 duine i gcomhairle rialtas áitíuil Shealtainn suas ó 21,988 duine sa bhliain 2001. Bhí Albainis ag 48.8% don daonra sa bhliain 2011.
Tá na hoileáin timpeall 80 km soir ó thuaidh ó Inse Orc, 170 km (110 míle) ó Albain agus 300 km (190 míle) siar ón Iorua. Is cuid iad den deighilt idir an tAigéan Atlantach san iarthar agus an Mhuir Thuaidh san oirthear. Is é 1466 km2, an t-achar iomlán agus 22,920 an daonra san iomlán sa bhliain 2019. Cuimsíonn na hoileáin toghcheantar Shealtainn i bParlaimint na hAlban. Tá an t-údarás áitiúil, Comhairle Shealtainn, ar cheann de na 32 limistéar comhairle in Albain. Is í Liùrabhaig príomhbhaile riaracháin na n-oileán agus an t-aon buirg amháin, a bhí mar phríomhchathair Shealtainn ó ghlac sí seilbh ar Scalloway sa bhliain 1708.
Líomóid. Is toradh í líomóid.
Fête du Citron / Féile na Líomóidí.
Ó 1934 ar aghaidh, bíonn féile i Menton, sa Fhrainc, chun na líomóidí a cheiliúradh. In 1934, nuair a bhí an chéad ócáid acu, bhí níos mó líomóidí ag fás i Menton ná in aon áit eile ar Mhór-Roinn na hEorpa, a deirtear.
Oighear. Gnáthstaid sholadach uisce atá cobhsaí ag teocht níos lú ná 1°C. Ní hionann is mórchuid na solad, tá sé níos éadlúithe ná uisce leachtach de bhrí go gcoimeádann na naisc hidrigine na móilíní sa solad i struchtúr réasúnta oscailte. Níos oscailte fós nuair a chumtar an t-oighear timpeall ar adaimh triathgháis nó móilíní hidreacarbóin. 
Tagairtí.
1. ^ "Ammonia Ice Clouds on Jupiter". CICLOPS (Cassini Imaging Central Laboratory for OPerationS). http://ciclops.org/view/3963/Ammonia_Ice_Clouds_on_Jupiter . Faighte 2009-04-28.
Androulla Vassiliou. Is polaiteoir Cipireach í Androulla Vassiliou (a rugadh ar an 30 Samhain 1943), atá mar bhall de na Daonlathaigh Aontaithe (páirtí Eorpach na Liobrálaigh, na nDaonlathaigh is na Leasaitheoirí). Tá sí pósta le Georgos Vassiliou, iar-Uachtarán na Cipire agus bunaitheoir an pháirtí. 
Ceapadh í ina ball den Choimisiún Eorpach, i bhfeighil ar chúrsaí sláinte ar an 3 Márta 2008.
Meitheal. Is grúpa daoine a thagann le chéile chun obair a dhéanamh é meitheal. Go minic cuirtear an grúpa le chéile trí líonraí chlainne agus comharsaí chun rud áirithe a dhéanamh (mar shampla, teach a thógáil, nó an fómhar a chur isteach). Scaipeann an grúpa nuair atá an obair sin déanta. Tá nósanna den chineál céanna i dtíortha eile; mar shampla "naffir" sa tSúdáin, agus "konbit" i Háítí.
William Molyneux. Fealsamh nádúrtha agus scríbhneoir polaitiúil Éireannach ab ea William Molyneux (17 Aibreán 1656 – 11 Deireadh Fómhair 1698). Rugadh é i mBaile Átha Cliath.
Samuel Molyneux (1616–1693), dlíodóir agus tiarna talún, ab ea a athair, agus Anne, née Dowdall, ab ea a mháthair. Teaghlach Protastúnach sách rathúil a bhí ann.
Sa bhliain 1671 d'fhreastail sé ar Choláiste na Tríonóide áit ar léigh sé saothar mór scríbhneoirí an Réabhlóid Eolaíochta.
Sa bhliain 1678 phós sé Lucy Domville. Scríobh sé an saothar tábhachtach "The Case of Ireland's being Bound by Acts of Parliament in England, Stated." sa bhliain 1698.
Khatgal (Khövsgöl). Is sráidbhaile é Khatgal (Mongóilis: Хатгал) atá suite sa Mhongóil. Tá an sráidbhaile seo ar bhruach theas Loch Khövsgöl. Tá aerstráice agus port beag in Khatgal, chomh maith le scoil agus oifig poist / teileachumarsáide.
Stair.
Bunaíodh Khatgal sa bhliain 1727 mar champa de chuid chóras cuaille faire na Mongóile. Faoin mbliain 1910, bhí áit lonnaithe bheag tar éis forbartha ann, go formhór mar gheall ar trádáil leis an Rúis. Sa bhliain 1914, bunaíodh ceangal teileagraif a ritheadh ón mbaile Rúiseach Mondy go dtí Uliastai via Khatgal, agus sa bhliain 1921 bhí timpeall 150 lonnaitheoirí ina gcónaí ann.
Sa bhliain chéanna, bhí Khatgal mar lárionad riaracháin sa réigiún. Sa bhliain 1931 bhí Khatgal mar lárionad ar an Aimag (Cúige) nua a bhí bunaithe, Khövsgöl, ach sar i bhfad, sa bhliain 1933, bogadh an rialtas riaracháin go Mörön.
Bhí timpeall 7.000 áitritheoir, chomh maith le gléasra cumhachta sa bhaile sa bhliain 1990, ach tá méadú tar éis tagtha ar an ráta imirce de dheasca dhúnadh bhealaigh iompair agus mhonarcha olla áitiúil. Mar sin, sa bhliain 1994 bhí 3.756 áitritheoirí sa bhaile agus dar leis an daonáireamh a rinneadh sa bhliain 2000, ní raibh ach 2.498 áitritheoirí ina gcónaí sa bhaile. Dar leis an meastachán oifigiúil is déanaí, tá 2.796 duine ina gcónaí in Khatgal (31 Mí na Nollag, 2006 ). Chaill Khatgal a stádas mar bhaile, leis, agus sa lá atá inniu ann tá sé mar chuid de Sum Alag-Erdene ó thaobh riaracháin. Sa bhliain 2007, nascadh Khatgal le láreangach cumhachta na Mongóile agus le seirbhísí fóin phóca.
Rugadh Teachta Parlaiminte Mongólach agus iar-Aire Sláinte, Lamjavyn Gündalai, in Khatgal.
Geilleagar.
Ó tharla go bhfuil Khatgal suite in áit oiriúnach do na campaí ger a bhfuil timpeall chósta thiar Loch Khövsgöl, is í turasóireacht ceann de phríomhbhrainsí an gheilleagair áitiúil. Cuireadh foirgneamh aerfoirt nua i gcrích sa bhliain 2007 . Tá an sráidbhaile liostaithe i sceideal baile MIAT Mongolian Airlines.
Cumann Sacair Shasana. Bunaíodh Cumann Sacair Shasana (an ) ar 26 Deireadh Fómhair 1863 sa Freemasons’ Tavern i Londain, agus é ag stiúradh an cluiche fós i Sasana. Ní gan dua a tháinig na rialacha nua (faoi stiúir Ebenezer Cobb Morley) agus an eagraíocht i bhfeidhm. Imríodh an chéad chluiche Barnes v Richmond ar 19 Nollaig 1863 (chuaigh an fhoireann de chuid Richmond leis an rugbaí níos déanaí).
Ar an 16 Márta 1872 d'imir Wanderers agus Royal Engineers i gcoinne a chéile sa chéad chluiche ceannais do Chorn an FA.
Charles Coughlin.  
Bhí an tAthair Charles Coughlin (25 Deireadh Fómhair 1891 - 27 Deireadh Fómhair 1979) ina chraoltóir náisiúnta sna Stáit Aontaithe le linn na 1930idí. Poileimiceoir agus pobalóir, de shliocht Éireannach, bhí Coughlin i bhfad amach ar an eite dheis. Bhí sé i mbun feachtais ag gríosú daoine chun fuatha agus foréigin ar an raidió. Faisistí agus frith-Sheimíteach, bhí móréileamh air ag an am agus 30 milliún ag éisteacht leis gach seachtain.
Fuair Coughlin saol fada agus d'éag 27 Deireadh Fómhair 1979.
Córas Bretton Woods. Is éard a bhí i gceist leis an gCóras Bretton Woods ná comhaontú chun na rátaí malairte airgeadraí a choinneáil laistigh de theorainneacha an-chúng. Tionóladh comhdháil in Bretton Woods, New Hampshire sa bhliain 1944 agus cuireadh an córas ar bun an bhliain chéanna. Mhair an comhaontú go dtí 1971.
Tagairtí.
Parag Agrawal. Innealtóir bogearraí Indiach-Mheiriceánach is ea Parag Agrawal; a rugadh 21 Bealtaine 1984 agus a bhí ina Phríomhoifigeach Feidhmiúcháin (POF) ar Twitter, Inc. ó dheireadh mhí na Samhna 2021 go dtí deireadh mhí Dheireadh Fómhair 2022. Briseadh óna phost é, mar aon le beirt phríomhfheidhmeannaigh Twitter eile, ar 27 Deireadh Fómhair, 2022, tar éis do Elon Musk an chuideachta a cheannach.
Luathshaol agus oideachas.
Rugadh Agrawal in Ajmer, Rajasthan, India. Bhí a athair ina oifigeach sinsearach i Roinn Fuinnimh Adamhaigh na hIndia agus a mháthair ina ollamh Eacnamaíochta ar scor ón Institiúid Teicneolaíochta Veermata Jijabai i Mumbai.
Sa bhliain 2001, chríochnaigh sé a bhliain dheireanach d'ardoideachas meánscoile i gColáiste Sóisearach Fuinnimh Adamhaigh, Mumbai. An bhliain chéanna, ghnóthaigh sé bonn óir san Oilimpiad Fisice Idirnáisiúnta a reáchtáladh in Antalya na Tuirce. 
Sa bhliain 2005, ghnóthaigh Agrawal a chéim Baitsiléir Teicneolaíochta san eolaíocht ríomhaireachta agus san innealtóireacht ón Institiúid Teicneolaíochta Indiach Bombay (IITB). An bhliain sin, bhog sé go dtí na Stáit Aontaithe chun PhD a dhéanamh san eolaíocht ríomhaireachta in Ollscoil Stanford faoi threoir Jennifer Widom. Is é teideal a thráchtas dochtúireachta Stanford, a foilsíodh in 2012, "Incorporating Uncertainty in Data Management and Integration".
Gairmréim.
Bhí intéirneachtaí taighde ag Agrawal ag Microsoft Research agus Yahoo! sula ndeachaigh sé isteach i Twitter mar innealtóir bogearraí sa bhliain 2011. I mí Dheireadh Fómhair 2017, d'fhógair Twitter gur cheapadh Agrawal mar phríomhoifigeach teicneolaíochta tar éis imeacht Adam Messinger. I mí na Nollag 2019, d’fhógair POF Twitter Jack Dorsey go mbeadh Agrawal i gceannas ar an Tionscadal Bluesky, tionscnamh chun prótacal líonra sóisialta díláraithe a fhorbairt.
Ar an 29 Samhain, 2021, d’fhógair Dorsey go raibh sé ag éirí as mar Phríomhfheidhmeannach Twitter agus go raibh Agrawal ag teacht ina ionad láithreach. Mar Phríomhfheidhmeannach, bronnadh cúiteamh bliantúil de $1 milliún ar Agrawal chomh maith le cúiteamh stoic arbh fhiú $12.5 milliún é. Scaoileadh Agrawal mar POF nuair a chríochnaigh Elon Musk a fháil ar an gcuideachta ar 27 Deireadh Fómhair, 2022. Briseadh Agrawal mar POF nuair a bhfuair Elon Musk seilbh ar an gcuideachta an 27 Deireadh Fómhair 2022..
Tuairimí agus polasaithe.
In agallamh le "MIT Technology Review" i mí na Samhna 2020, nuair a fiafraíodh de faoi shaoirse cainte maidir le Twitter, dúirt Agrawal: "Our role is not to be bound by the , but our role is to serve a healthy public conversation ... [and to] focus less on thinking about free speech, but thinking about how the times have changed." 
Tá Agrawal pósta le Vineeta Agarwala, comhpháirtí ginearálta sa ghnólacht caipitil fiontair Andreessen Horowitz. Tá beirt leanaí acu, a rugadh i 2018 agus 2022 faoi seach. Ghlac sé saoire atharthachta mar Phríomhfheidhmeannach Twitter do bhreith a dhara linbh.
Páirc Náisiúnta Gorongosa.  
Tá Páirc Náisiúnta Gorongosa suite i Mósaimbíc. 
Tá “an bhithéagsúlacht” go mór i réim agus an-chuid ainmhithe, feithidí agus éin éagsúla sa Pháirc, cuid acu nach bhfuil in áit ar bith eile seachas Gorongosa. Go dtí seo, thángthas ar 398 speiceas éan, 123 mamach (an duine san áireamh), 34 reiptíl (nathracha, laghairteanna, crogaill agus turtair) agus 43 amfaibiach (cosúil le froganna nó buafa). 
Stair.
Sa hbliain 1980, tháinig an Pháirc faoi bhagairt le linn coinbhleacht shibhialta i Mósaimbíc, coinbhleacht ar tháinig deireadh léi in 1992. Mharaigh saighdiúirí ocracha go leor d’ainmhithe móra na Páirce, go háirithe eilifintí, ar son a gcuid feola agus eabhair. Níos déanaí, mharaigh sealgairí mídhleathacha nó póitseálaithe tuilleadh ainmhithe – agus is beag nár imigh roinnt ainmhithe as: na heilifintí, na buabhaill rinne, na dobhareacha, na leoin, toirc na bhfaithní agus na hantalóip. Bhí tionchar aige sin ar an timpeallacht agus ar na daoine a chónaíonn timpeall ar Gorongosa.
Sara Berkeley. Is file Éireannach í Sara Berkeley. 
D'fhás Sara aníos in Éirinn. Tar éis 30 bliain i Limistéar Chuan San Francisco, tá sí ina cónaí anois i nGleann Hudson i dtuaisceart an stáit Nua-Eabhrac, áit a n-oibríonn sí go lánaimseartha mar altra ospíse. Tá stair foilsitheoireachta 30+ bliain aici ar an dá thaobh den Atlantach, lena n-áirítear seacht gcnuasach filíochta, cnuasach gearrscéalta, agus úrscéal amháin.
Tá díolachán forleathan déanta ar a saothar agus foilsíodh é go forleathan in irisleabhair agus i dtréimhseacháin. Ainmníodh í do Dhuais Pushcart sa bhliain 2002. Ghlac sí páirt i mórán féilte agus seónna, mar shampla Féile Idirnáisiúnta Filíochta San Francisco 2003, Féile Scríbhneoirí Bhaile Átha Cliath 2006, agus Féile Idirnáisiúnta Filíochta Mheicsiceo 2012. Sa bhliain 2010, cuireadh cúig cinn déag dá cuid dánta i láthair in "An Anthology of Modern Irish Poetry" de chuid Harvard University Press. Sa bhliain 2011, ainmníodh í do ghradam "Irish Times Poetry Now", in éineacht le Seamus Heaney.
Saothar.
Is eagarthóir teicniúil agus scríbhneoir í Sara do Autodesk, Inc.